उपाध्याय ने बताया कि उन्होंने लिम्का बुक ऑफ रिकॉर्ड में अपनी उपलब्धि दर्ज कराने के लिए आवेदन किया था, जिसे स्वीकार कर लिया गया है। लिम्का बुक ऑफ रिकॉर्ड के नए संस्करण में उनकी यह उपलब्धि दर्ज होगी। अपने फ्लैट के टैरेस पर उन्होंने शौकिया तौर पर जब बागवानी शुरू की तब उनके पास मात्र पांच गमले थे लेकिन आज इस छोटी-सी जगह में करीब 90 गमले हैं। उपाध्याय का कहना है कि दिल्ली में प्रदूषण का स्तर काफी अधिक है और वायु प्रदूषण भी चरम पर है। प्रदूषण से निपटने का सर्वोत्तम प्राकृतिक उपचार पौधे हैं। सरकार अपनी कोशिशें कर रही है लेकिन नागरिकों का भी यह कर्तव्य बनता है कि वे अपने पास उपलब्ध छोटी से छोटी जगह में भी पौधे लगायें,जिससे वायु प्रदूषण से निपटने में मदद मिले।